трябва да предоставя публичен достъп до или да разкрива необходимата и своевременна информация за своя одитен процес и за процеса на сертифициране. Също така той трябва да предоставя информация за сертификационния статус (включително предоставянето, удължаването, запазването, подновяването, временното отменяне, намаляването на обхвата или отнемането на сертификат) на всяка организация, за да създаде доверие в принципността и надеждността на сертифицирането. Откритостта е принцип на достъп до или разкриване на необходимата информация.
 7. ПОВЕРИТЕЛНОСТ
 За да получи привилегирован достъп до информация, която е необходима за адекватната оценка на съответствието с изискванията за сертифициране, сертифициращият орган не трябва да разкрива каквато и да е търговска информация за клиент.
 8. РАЗГЛЕЖДАНЕ НА ЖАЛБИ
 Сертифициращият орган трябва да установи процедура за разглеждане на жалби относно решения и други дейности, свързани със сертифицирането.
 9. ЗАДЪЛЖЕНИЯ И ФИНАНСИРАНЕ
 Сертифициращият орган трябва да е способен да докаже, че е оценил рисковете, произтичащи от неговите дейности за сертифициране, и че разполага с подходящи мерки (включително застраховки или резерви) за покриване на задълженията, произтичащи от неговите операции във всяка област от дейността и географските области, в които осъществява дейност.
 ПРИЛОЖЕНИЕ II
 Изисквания и критерии за оценка на организации, които кандидатстват за сертификат на СОП или за сертификат за функции по поддръжка, възложени на външни изпълнители от структура, която отговаря за поддръжката
 I. Изисквания и критерии за оценка на функцията по управление
 1. Ръководна роля — ангажираност към разработването и прилагането на системата за поддръжка на организацията и към непрекъснатото подобряване на нейната ефективност
 Организацията разполага с процедури за:
 а)
 установяване на политика за поддръжка, подходяща за вида на организацията и обхвата на услугите, която да е одобрена от изпълнителния директор на организацията или негов представител;
 б)
 гарантиране, че са установени цели по отношение на безопасността в съответствие с правната рамка и съобразно вида, обхвата и съответните рискове на организацията;
 в)
 оценка на цялостните ѝ резултати по отношение на безопасността спрямо нейните корпоративни цели за безопасността;
 г)
 разработване на планове и процедури за постигане на нейните цели по отношение на безопасността;
 д)
 гарантиране наличието на необходимите ресурси за осъществяване на всички процеси в съответствие с изискванията от настоящото приложение;
 е)
 определяне и управление на въздействието на други управленски дейности върху системата за поддръжка;
 ж)
 гарантиране, че висшето ръководство е запознато с резултатите от наблюдението на ефективността и от одитите и че поема цялостна отговорност за извършването на промени в системата за поддръжка;
 з)
 гарантиране, че персоналът и представители на персонала са адекватно представени и консултирани при определянето, разработването, наблюдението и прегледа на аспектите на безопасността на всички съответни процеси, в които персоналът може да участва.
 2. Управление на риска — структуриран подход за оценка на рисковете, свързани с поддръжката на возила, включително тези, които произтичат пряко от оперативните процеси и дейностите на други организации или лица, и за определяне на подходящи мерки за контрол на риска
 2.1. Организацията трябва да разполага с процедури и мерки, чрез които се ангажира да си сътрудничи с лица, стопанисващи возила, железопътни предприятия, оператори на инфраструктура, проектанти и производители на возила и компоненти или други заинтересовани